kardosdrur/scandi-wiki huggingface dataset:
Aftermath Entertainment

Aftermath Entertainment er et amerikansk pladeselskab startet af Dr. Dre tilbage i 1996, efter han forlod Death Row Records, et andet pladeselskab som han også var med til at starte sammen med Suge Knight.

Selskabet startede i 1996 som en erstatning for Andres arbejde på Death Row Records. Senere er pladeselskabet blevet et af de mest succesfulde indenfor rap, og har mange kendte kunstnere.

Under selskabet er der to underselskaber, drevet af rappere fra Aftermath:
 Shady Records – drevet af Eminem
 G-Unit Records – drevet af 50 Cent

Kunstnere 
 Dr. Dre
 Eminem
 50 Cent
 Kendrick Lamar
 The Game

Producere 
 Scott Storch
 Focus...
 Mel-Man
 Mike Elizondo
 Mr. Porter

Pladeselskaber fra USA
Etableret i 1996
Hiphop
Smidstrupgård

Smidstrupgård er et landsted og proprietærgård ved Øresund nær Vedbæk, hvorfra Smidstrup Slot blev udstykket. Smidstrupgård eksisterer stadig, mens slottet er nedrevet. I 1900 var gården på 16 tønder hartkorn, 160 tønder land, deraf 10 park og have og 10 eng.

Slottet blev opført 1867 af arkitekt C.V. Nielsen for overhofmarskal Valdemar Tully Oxholm (1805-76). Det blev købt af kong Georg 1. af Grækenland, der benyttede det som sommerbolig, når han ikke residerede i Bernstorffs Palæ i København.

Senere blev slottet overtaget af Torben Brix Kostskole og var i 1950'erne asylhjem for Dansk Flygtningehjælp.

I 1969 blev slottet nedrevet og parken udstykket til parcelhusområde. På det tidspunkt var en del af taget styrtet sammen. Inden da var selve slotsparken dog blevet naturfredet i 1962.

Ejere af Smidstrup Slot 

 1846-1857: Daniel Bruhn, skovfoged
 1857-186?: Ernst greve Moltke til Nørager
 186?-1866: ?
 1866-1876: Valdemar Tully Oxholm
 1888-1911: Kong Georg 1. af Grækenland

Fredede arealer i Danmark
Trørød
Proprietærgårde
Slotte i Danmark
Forsvundne bygninger, konstruktioner og anlæg i Hørsholm Kommune
Strandvejen
Marsha Ambrosius

Marsha Ambrosius er en engelsk sangerinde som er signet til Dr.Dre's pladeselskab Aftermath Entertainment og med gruppen Floetry har udgivet sange som "Floetic", "Say yes" og "Getting late"

Solokarriere 
Her har hun bla sunget baggrunds vokal på Justin Timberlake's "Cry me a river", Busta Rhymes "Get you some", The Game's "Start from scratch"

Sangere fra England
Slumdog Millionaire

Slumdog Millionaire er en britisk dramafilm fra 2008, instrueret af den britiske Oscar-vindene instruktør Danny Boyle. Den er løst baseret på Vikas Swarups debutroman "Q & A" og handler om den unge mand Jamal Malik, der kommer fra Mumbais slum og deltager i den indiske version af "Hvem vil være millionær?". Ved Oscar-uddelingen vandt filmen otte Oscars, deriblandt for bedste film.

Eksterne henvisninger 

 

Britiske film fra 2008
Dramafilm fra Storbritannien
Film instrueret af Danny Boyle
Film baseret på bøger
Oscar for bedste film
Golden Globe for bedste film - drama
Engelsksprogede film
Bayrischzell

Bayrischzell er en kommune i Landkreis Miesbach i Regierungsbezirk Oberbayern i den tyske delstat Bayern. Det er en kendt kurby i Bayerske Alper.

Geografi 
Bayrischzell ligger i Mangfallbjergene mellem Schliersee mod vest og Oberaudorf mod øst. Landsbyen ligger ved foden af bjergene Wendelsteins og Sudelfeld og nedfor bjergpasset Sudelfeldpass. Bayrischzell ligger 23 km sydøst for Miesbach, 25 km nordvest for Kufstein og 20 km vest for Oberaudorf.

Bruno 
I 2006 indvandrede en bjørn JJ1 , der fik navnet Bruno, fra Italien via Tyrol til Bayern. Den havde skabt meget frygt og problemer på sin vandring, og på det 1.500 m høje Kümpflalm i nærheden af Rotwand i Spitzingseeområdet i Bayrischzell kommuneområde, blev den dræbt af to jægere og en politimand, med et lungeskud på 150 meters afstand.

Fritids- og Sportsanlæg 
I det tilgrænsende Sudelfeld er der 19 liftanlæg og omkring 31 km løjper et af de største sammenhængende skiområder i Tyskland, som nås fra Bayrischzell med Sesselbahn. Wendelstein har man siden 1972 kunnet komme til med en svævebane fra Bayrischzell-Osterhofen. Wendelsteiner skiområdet er med omkring 10 km pister et godt sted for øvede skiløbere.

Eksterne henvisninger
Erika Christensen

Erika Jane Christensen (født 19. august 1982 i Seattle, Washington, USA) er en amerikansk skuespillerinde, der har optrådt i film som Traffic (2000), og The Perfect Score (2004).

Christensen voksede op i Los Angeles i Californien. Hendes TV-karriere startede i reklamefilm for McDonald's. Hun havde også flere små roller i TV-programmer før hun begyndte sin egen karriere. Disse programmer inkluderer The Geena Davis Show, Frasier, The Practise, Ti fingre og elleve tær og Touched By An Angel.

Christensen blev udnævnt til en af People Magazines "Breakthrough Stars of 2001". For sin optræden i Traffic modtog hun en pris for bedste kvindelige gennembrud på MTV Movie Awards, for bedste kvindelige optræden i Young Hollywood Awards, og bedste optræden af et rollemedlem på Screen Actors Guild Awards.

Christensen er også medlem af scientologikirken.

Filmografi 
 How to Rob a Bank (2006)
 Flightplan (2005)
 The Sisters (2005)
 Det beste som kunne ske (orig. The Upside of Anger) (2005)
 Riding the Bullet (2004)
 The Perfect Score (2004)
 Stormfulle højder (2003) (TV-film)
 The Banger Sisters (2002)
 Swimfan (2002)
 Home Room (2002)
 That '70s Show (2001)  (TV-serie)
 Traffic (2000)
 Thanks (1999) (TV-serie)
 Can of Worms (1999)
 Leave It to Beaver (1997)

Eksterne henvisninger 

 

Dansk-amerikanere
Skuespillere fra Californien
Scientologer
Personer fra Seattle
Dansk Annoncørforening

Dansk Annoncørforening er en dansk interesseorganisation, der blev grundlagt i 1947. Foreningen arbejder for at sikre gunstige vilkår for landets annoncører, herunder sikre reklamernes kvalitet og omdømme. Det sker bl.a. gennem rådgivning af medlemmerne samt information og uddannelse. Medlemmerne af Dansk Annoncørforening står for omkring 30 procent af al annoncering i Danmark. Blandt medlemmerne er Carlsberg, Danske Bank, TDC, Unilever, Danske Spil, Coop, DSB og Toyota. 

Dansk Annoncørforening har siden sin stiftelse deltaget i arbejdet med at imødegå useriøse annoncesælgere og fører et register over forlag og telefonsælgere, der anvender ufine salgsmetoder, såkaldte annoncehajer. Registret er godkendt af Datatilsynet.

Foreningen samarbejder med en række beslægtede foreninger og er medlem af World Federation of Advertisers.

Eksterne henvisninger 
 Dansk Annoncørforenings hjemmeside 

Etableret i 1947
Annoncørforening
Nordisk Folkebåd

Nordisk Folkebåd eller bare Folkebåd er en entype klassebåd konstrueret i 1942. Oprindeligt bygget i træ med en
træmast, men i dag fås den også i glasfiber med aluminiums-mast. Som navnet antyder har den sine rødder i Norden,
men har siden sin debut spredt sig i store dele af verden.

Folkebåden er kendt som en hurtig kapsejler og i frisk/hård vind har andre alm. kølbåde svært ved at hænge på.

Historie 
i 1939 havde Göteborgs Kungliga Segelsallskab et ønske om, at der fandtes en billig nordisk entypebåd. Ønsket blev taget op
på Skandinavisk Sejlerforbunds møde i Helsinki i 1940. Man besluttede at udskrive en konkurrence om tegning af en båd,
der var sødygtig, egnet til langtur og kapsejlads, billig og nem at bygge.

Da tidsfristen for konkurrencen indløb, var der kommet 58 forslag, som imidlertid alle blev kasseret af den nedsatte dommerkomité.

Herefter blev der nedsat et udvalg, som på baggrund af de 2 bedste forslag skulle udarbejde et sæt retningslinjer for båden. Udvalget bestod af Ernst Wedell-Wedellsborg, Danmark, professor Ljungberg, Sverige og ingeniør Steinback, Finland. Disse retningslinjer blev hereftet overdraget til den svenske skibskonstruktør Tord Sundén, der færdiggjorde tegninger og specifikationer.

Tegningerne blev endeligt godkendt af Skandinavisk Sejlerforbund i begyndelsen af 1942. I samme år blev de første folkebåde bygget
og søsat i Sverige.

I 1977 godkendte Skandinavisk Sejlerforbund, at båden også kunne bygges i glasfiber og i 2000 blev aluminiumsmasten tilladt.

Udbredelse 

I dag findes båden over hele verden, selvom den er mest populær i nordeuropa, således er der i Sverige bygget ca. 1.500,
i Danmark ca. 1.100, i Tyskland ca. 800 og i Finland ca. 450.

Der findes ca. 130 både i USA, ca. 100 i Rusland og ca. 30 i Polen.

Eksterne henvisninger 
 Dansk Folkebådsklub
 Folkebådcentralen 

Kølbåde
Gøs Herreder

Gøs Herreder (på nordfrisisk Gooshiird) er beliggende ved den sydslesvigske vestkyst syd for grænsen.

Med indvindingen af nyt land ved vestkysten blev Gøs Herred delt i Nørre og Sønder Gøs Herreder. Grænsen mellem de to herreder blev Arlåen. Selvom herrederne var overvejende dansk præget, bosatte sig her i middelalderen også en del nordfrisere fra de frisiske naboherreder (Utlande). Områdets frisiske dialekt er Gøs Herred Frisisk, den danske dialekt var hhv. Mellemslesvigsk og Fjoldemål.

I Nørre Gøs Herred ligger følgende sogne:
 Bargum Sogn (også Bjerrum Sogn)
 Bredsted Sogn
 Breklum Sogn 
 Bordelum Sogn 
 Fjolde Sogn
 Joldelund Sogn
 Langhorn Sogn
 Okholm Sogn
 Trelstorp Sogn 

I Sønder Gøs Herred ligger følgende sogne:
 Hatsted Sogn
 Mildsted Sogn 
 Olderup Sogn
 Skobøl Sogn
 Svesing Sogn 
 Østerfjolde Sogn
 Rødemis Fogderi
 Svavsted Fogderi

Herreder i Sydslesvig
Opel Zafira

Opel Zafira er en kompakt MPV fra Opel. Bilen kom på markedet i foråret 1999 som mindre efterfølger for Opel Sintra, og er baseret på Opel Astra. I Storbritannien sælges Zafira under Vauxhall-mærket, og i Australien som Holden.

Overblik over de enkelte generationer

Noter

Eksterne henvisninger 

 
Kompakte MPV'er
Forhjulstrukne biler
Biler introduceret i 1999
Biler fra 1990'erne
Biler fra 2000'erne
Biler fra 2010'erne
Fruerlund (Flensborg)

Fruerlund (sønderjysk Frulunj) er en bydel i det nordøstlige Flensborg ved Lautrupsbækken. Bydelen afgrænses mod vest af Flensborg Fjord, mod nord af Mørvig, mod sydøst af Engelsby og mod syd af Jørgensby.

Historie 
Fruerlund er første gang nævnt 1468 (Dipl. Flensb. 246). Navnet er sammensat af frue og -lund og har poetisk karakter. Det forekommer også andetsteds som skov- eller bebyggelsesnavn. Navnet står ikke i beytdning Jomfrue Maria, som tidligere antaget, skønt Vor Frue Kirken havde besidelser i omegnen.

Fruerlund menes at have været en lille udflytterby af den forhenværende landsby Adelby. I 1800-tallet bestod bebyggelsen af to gårde samt parcellen Busesig. Lidt nord for de to gårde etablerede sig med Fruerlundskov (Fruerlundholz) en lille kådnerby nær Klosterskov. Dertil kommer Fruerlundløkke (Fruerlundlücke) i vest samt Fruerlundgård og Fruerlundmølle i syd. I 1869 blev Fruerlund oprettet som selvstændig kommune. I 1910 blev Fruerlund sammen med Tved, Tvedskov og Engelsby indlemmet i Flensborg kommune. Med opførelsen af ny parcelhuskvarterer indgik Fruerlund ejerlav efterhånden i et sammenhængende boområde, som er knyttet til Jørgensbys og Engelsbys tætte bebyggelse. Især Fruerlundskov er præget af etageboliger fra 1960erne. Med til bydelen hører nu også Kilseng og Blæsbjerg (Blasberg) med folkeparken. Mørvig derimod blev udskilt som ny bydel. I den danske periode indtil 1864 hørte landsbyen under Adelby Sogn (Husby Herred, Flensborg Amt).

Litteratur 
 Karl Weigand: Flensburg-Atlas. Die Stadt Flensburg in der deutsch-dänischen Grenzregion in Geschichte und Gegenwart. Flensborg 1978.
 Gerret Liebing Schlaber: Administrative tilhørsforhold mellem Ejderen og Kongeåen indtil 2007. Flensborg 2007.

Se også 
 Mørvig vandtårn

Eksterne henvisninger

Noter 

Byer i Angel
Bydele i Flensborg
Jørgen Carlsen

Jørgen Carlsen (født 22. september 1949) var forstander for Testrup Højskole 1986-2017 og medlem af Det Etiske Råd  2011-2017.

Han er student fra Sønderborg Statsskole i 1968 og blev mag. art. i idéhistorie fra Aarhus Universitet i 1977.

Jørgen Carlsen var derefter ansat på Aarhus Universitet og Danmarks Lærerhøjskole, indtil han i 1986 blev forstander for Testrup Højskole.

Jørgen Carlsen er censorformand for faget idéhistorie og klummeskribent i Kristeligt Dagblad.

Han var medredaktør af den 18. udgave af Højskolesangbogen (2006).

Han har bidraget til en række udgivelser om idéhistoriske, filosofiske og pædagogiske emner. I modtog han 2009 festskriftet Lys og sang – Jørgen Carlsen 60 år (forlaget Klim, 2009).

Jørgen Carlsen blev i 1971 gift med Anne Margrethe Zacher Carlsen (f. 1951). Sammen har de døtrene Signe (f. 1971) og Gunhild (f. 1983).

Referencer

Eksterne henvisninger 
Jørgen Carlsen om Højskolesangbogen

Skolefolk fra Danmark
Folkehøjskoleforstandere fra Danmark
Personer i Kraks Blå Bog
Alumni fra Aalborg Universitet
Sam Green

Sam Green er en amerikansk filminstruktør, der blandt andet har instrueret den Oscar-nominerede dokumentarfilm The Weather Underground.

Han har desuden stået bag The Rainbow Man/John 3:16, og en række korte dokumentarfilm. Blandt andet lot 63 og Pie Fight '69 (Instrueret sammmen med Christian Bruno). Senest har Sam Green gjort sig bemærket med sin såkaldte "live dokumentar" Utopia in four movements. Projektet blev vist på Sundance Film Festival i 2010 og er kendetegnet ved at Sam Green live speaker filmen, ligesom filmens soundtrack opføres live under filmen.

Filmografi 

 Clear Glasses (2008)
 Lot 63, Grave C (2006)
 N-Judah 5:30 (2004)
 The Weather Underground (2003)
 Pie Fight '69 (2000)
 The Fabulous Stains: Behind the Movie (1999)
 The Rainbow Man/John 3:16 (1997)

Eksterne henvisninger/kilder 
 
 Personlig hjemmeside
 BBC Interview
 Utopia in Four Movements 

Filminstruktører fra USA
Tjek fødselsår
Stefan Reuter

Stefan Reuter (født 16. oktober 1966 i Dinkelsbühl, Vesttyskland) er en pensioneret tysk fodboldspiller, der spillede som forsvarsspiller hos de tyske storklubber Bayern München og Borussia Dortmund, samt for Juventus F.C. i Italien. Han var desuden en årrække fast mand på Tysklands landshold, som han blev både verdensmester og europamester med.

Klubkarriere 
Reuter startede sin seniorkarriere i 1984 hos 1. FC Nürnberg, som han var med til at føre til oprykning til Bundesligaen i 1985. I 1988 skiftede han til storklubben FC Bayern München, hvor han var med til at blive tysk mester i både 1989 og 1990.

Reuter forlod München i 1991, og prøvede en enkelt sæson lykken hos Juventus F.C. i den italienske Serie A. I 1992 vendte han dog hjem til Tyskland, hvor han skrev kontrakt med Borussia Dortmund. Her spillede han de følgende 13 sæsoner, og opnåede dermed status som en legende i Ruhr-klubben. Han var med til at vinde hele tre tyske mesterskaber med holdet, samt ikke mindst Champions League og Intercontinental Cup i 1997.

Landshold 
Reuter nåede over en periode på tolv år at spille 69 kampe for Tysklands landshold. Han debuterede for holdet i 1987 og var efterfølgende med til at blive verdensmester ved VM i 1990 i Italien og europamester ved EM i 1996 i England. Han var desuden med i den tyske trup til EM i 1992 i Sverige og VM i 1998 i Frankrig.

Trænerkarriere 
Efter sit karrierestop har Reuter været sportsdirektør hos først Borussia Dortmund og siden 2. Bundesliga-klubben 1860 München.

Titler 
Bundesligaen
 1989 og 1990 med Bayern München
 1995, 1996 og 2002 med Borussia Dortmund

Champions League
 1997 med Borussia Dortmund

Intercontinental Cup
 1997 med Borussia Dortmund

VM
 1990 med Tyskland

EM
 1996 med Tyskland

Eksterne henvisninger 

 Spillerinfo 

Fodboldspillere fra Tyskland
Fodboldspillere fra 1. FC Nürnberg
Fodboldspillere fra FC Bayern München
Fodboldspillere fra Juventus F.C.
Fodboldspillere fra Borussia Dortmund
Verdensmestre i fodbold
Personer fra Bayern
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Kohorte (statistik)

Kohorte er et statistisk begreb om en gruppe respondenter med fælles karakteristika, der følges over en bestemt periode. Fx kan studerende følges fra den ene uddannelse, til den anden uddannelse og senere ud i erhvervslivet eller man kan se på helbredsudviklingen i en eller flere populationer. Nogle gange er der løbende 'follow-up', hvor deltagerne bliver målt/vejet/adspurgt.

Studieformen tager udgangspunkt i en kildepopulation, dvs. den kohorte der er kilden til de observerede fx sygdomstilfælde eller helbredsændringer igennem opfølgningstiden.
Informationer indsamles fx via spørgeskemaer og målinger. 

Fordele:
 Eksponering indsamles inden udfaldet, det vil sige at deltagerne ikke kender udfald og derfor ikke påvirkes af dette.
 Kan bruges ved undersøgelse af skadelige virkninger 
 Tidsmæssig horisont, der gør det muligt at følge udviklingen 
 Der kan undersøges for flere årsager til et udfald 

Ulemper:
 Ofte problem med confounding(årsagsforveksling)
 Store og dyre, samt tidskrævende
 Egner sig ikke til sjældne sygdomme, eller sygdomme med lang udviklingstid.
 Loss-to-follow up kan give bias af resultatet
 Den lange tidshorisont for studiet gør, at der ofte er frafald. Af samme grund bruges Korhorte undersøgelser sjældent til at drage statistisk inferens (generaliserbarhed) ud over – i bedste tilfælde – den undersøgte generation.

Associationsmål:
 Afhænger af formålet og udformningen af studiet, men fx: 
 Relativ risiko
 Incidensrater/-differens/-ratioer
 Ændring i kontinuert egenskab

Se også 
Retrospektiv kohortestudie
Prospektiv kohortestudie

Statistik
Orm og Tyr

Orm og Tyr er en roman af den danske forfatter Martin A. Hansen, der blev udgivet i 1952. På næsten 400 sider beskriver forfatteren steder, der vidner om svundne epoker før kristendommens sejr i Norden.

Eksterne henvisninger 
 Folder om Orm og Tyr  på Landsforeningen Martin A. Hansens hjemmeside
 Orm og tyr på Den Store Danske

Romaner fra Danmark
Litteratur i 1952
Bent Hesselmann

Bent Hesselmann (født 20. februar 1939) er musiker og spiller saxofon, fløjte og piano, er autodidakt på sidste to instrumenter. Han er uddannet lærer og etnograf og som tegner og maler. Indenfor musik har han uddannelser i musikteori, computermusik og arrangement.

Fra 1994 - 2010 medlem af bestyrelsen i Danske Populærautorer, hvor han som formand for DPA Jazz indstiftede komponistkonkurrencen "Årets Danske Jazzkomponist under 30" Medlem af KODAs Musikfaglige udvalg siden 1994. Sad i Dansk MIC fra 1994 til 2003.

Som musiker har Hesselmann bl.a. spillet sammen med N.J. Steens Quartet – Max Brüels Quintet, Jørgen Borchs Quintet, Hugh Steinmetz Big Band (muligvis denne Cadentia Nova Danica), The Maxwells, Beefeaters, Søren Kragh Jacobsens Biorytmer Young Flowers, Alrune Rod og Midnight Sun.

Som komponist startede Hesselmann med at komponere for The Maxwells, siden er det
blevet til 450 – 500 sange og melodier til teater, film og orkester.

Som musiker har Hesselmann medvirket på 40 – 50 LPer med bl.a. The Maxwells, Niels Viggo Bentzon, Alrune Rod, Young Flowers, Midnight Sun – Hæs og Blæs- John Tchicai, Bifrost, Savage Rose og Peter Thorup.Søren Kragh Jacobsen, samt med en del mindre kendte udenlandske grupper, som Throbrut og Wolf Biermann med flere.

Hesselmann har arbejdet med manuskripter for filmselskaber og skrevet sangtekster til bl.a. Midnight Sun og Lone Kellermann.

Hesselmann har arbejdet som skuespiller og instruktør med "Natholdet" , Det Lille Teater" og "Helsingborg Stadsteater"

Har samme med Lasse Lunderskov udgivet "Beat Guitar" (Aschehoug) og "Bogen om Elinstrumenter" (Politiken)

Litteraturg "det Lille Teater2 
 Beat Guitar (Aschehoug 1969)
 Bogen om el-instrumenter (Politiken 1977) 
 Begge i samarbejde med Lasse Lunderskov
 Emilie & Cindy´s Store Sørejse (Billedbog for børn 2000)
 75 Compositions du Jazz Nodehefte i samarbejde m. J.B. Eisinger & R. Lucciono (Toulon 2003)

Cd-udgivelser 2000-2015 
 
 Fløjten & Trommen (2000)
 Historien om Skyggen (2001)
 Sange Danse Teater- og Filmmusik (2001)
 Equator Suite (2002)
 Bailar Bailar (2003)
 Safari (2004)
 ONG GONG (2005)
 Composer (2006)
 Patterns of the Past (2007)
 Film Ohne Bildern (2008)
 Film Ohne Bildern 2 (2009)
 DESTINATIONS (2010)
 NEW YORK SUITE (2011)
 Echoes Refflections (2012)
 OLYMPOS SUITE (2014)
 Rites Dances (2015)

 DESTINATIONS Video(2011)

Eksterne henvisninger 
 
 

Rockmusikere fra Danmark
Komponister fra Danmark
Jazzpianister fra Danmark
Duna Ghali

Duna Ghali (født 1963 i Basra, Irak) er irakisk-dansk forfatter og oversætter, bosat i Danmark siden 1992. Hun debuterede på arabisk i 1998 med novellesamlingen Krigens bog (Harb-nâmeh). Hendes danske debut var den dansk-arabiske tekstsamling Sene opdagelser, små sejre (2004).

Udover sit forfattervirke oversætter Duna Ghali også dansk skønlitteratur til arabisk og har også oversat adskillige danske børnebøger til arabisk. Hun har modtaget stipendier, arbejdslegater og rejselegater fra Statens Kunstfond og Statens Kunstråd.

Udgav i 2016 kogebogen Mesopotamia i samarbejde med Fanan Imad på Gyldendal.

Skønlitterære udgivelser på dansk 

 Skæringspunkt (2012) - Forlaget Per Kofod - roman
 En have med duft af mand (2007) - Samleren - digtsamling
 Sene opdagelser, små sejre (2004) - Samleren - digtsamling

Skønlitterære udgivelser på arabisk 

 Batnuha al-ma’wa [Tilflugtssted] (2017) - Almuttawassit Books, Milano - roman
 La taqsasi al-qisas yawm al-arbaa [Fortæl ikke historier om onsdagen] (2016) - Almuttawassit Books, Milano - tekstsamling
 Tilka al-marawih alati tulawih min baid [Vindmøller der vinker fra afstand] (2015) - Dar Sanabil, Kairo - digtsamling
 Manazil al-wahshah [Ensomhedens huse] (2013) - Dar al-Tanweer, Beirut - roman
 Al-sa’am yatallawwan [Monotoni skifter farve] (2009) - Dar Tawa, London - tekstsamling
 Hadiqa bi’utur rajoul [En have med duft af mand] (2008) - Dar al-Mada, Damaskus - digtsamling
 Hadiqa bi’utur rajoul [En have med duft af mand] (2007) - Al-madjlis al-aala lil-thaqafeh, Kairo - digtsamling
 Indama tastayqiz al-raihah [Når duften vågner] (2006) - Dar al-Mada, Damaskus - roman
 Iktishafaat muta’akhirah, intisaaraat saghirah [Sene opdagelser, små sejre] (2004) - Samleren, København - tekstsamling
 Al-nuqtah al-ab’ad [Et sted langt borte] (2000) - Dar al-Mada, Damaskus - roman
 Harb-nâmeh [Krigens bog] (1998) - Dar al-Mada, Damaskus - novellesamling

Oversættelser fra dansk til arabisk 

 [Hvis døden har taget noget fra dig så giv det tilbage – Carls bog] (2019) af Naja Marie Aidt - Almuttawassit Books, Milano
 [Hærværk] (2018) af Tom Kristensen - Almuttawassit Books, Milano - roman
 [Lys], [Græs], [Digt om døden] (2015) af Inger Christensen - The National Center for Translation in Cairo, Kairo - digte
 [Tilfældets gud] (2013) af Kirsten Thorup - The National Council for Culture, Arts and Letters, Kuwait - roman
 [Bonsai] (2012) af Kirsten Thorup - Dar al-Mada, Damaskus - roman
 [Det er angsten i det indre der kaster alfabetets skygger på papiret 1988-2007] (2010) af Peter Laugesen - Bidayat, Damaskus, med støtte fra Det Danske Institut i Damaskus - digte
 [H.C. Andersen – Historier og Eventyr] (2006) af H.C. Andersen - Dar al-Mada, Damaskus, i samarbejde med Det Kongelige Bibliotek - eventyr
 [At skrive er en kærlighedshandling] (2005) - H.C. Andersens dagbøger og almanakker - Thorvaldsens Museum

Referencer

Eksterne henvisninger 

 Duna Ghali hos Dansk Forfatterforening 
 Duna Ghali hos Gyldendal 
 Duna Ghali på dunaghali.com 
 Duna Ghali på Facebook
 

Skønlitterære forfattere fra Irak
Digtere fra Irak
Dansksprogede forfattere
Hjedding

Hjedding ligger i Sydvestjylland og er en lille landsby, beliggende ca. 1 kilometer syd for Ølgod. Byen befinder sig i Varde Kommune og hører til Region Syddanmark. 

Den er kendt for at være stedet hvor det første andelsmejeri i Danmark blev etableret.

Se også 
Hjedding Mejerimuseum

Lokaliteter i Varde Kommune
Ølgod